ร้องเรียนการปฏิบัติหน้าที่ของหัวหน้าฝ่ายรายได้ สำนักงานเขตบางกะปิ

ด้วยวันที่ 28 ส.ค.66 ได้รับหนังสือทางปณ.แจ้งการประเมินเพื่อเสียภาษีที่ดินและสิ่งปลูกสร้าง ที่บป27619/2566 ให้นำไปชำระภายในวันที่ 31 ส.ค. 66 นั้น

ได้ดำเนินการผ่าน mobile banking แต่ขึ้นว่า invalid reference no จึงได้เดินทางไปหน้าเคาท์เตอร์ธนาคารกรุงไทย ก็ขึ้นในลักษณะเดียวกันเมื่อ scan barcode และขึ้นคำว่า product reject เมื่อพยายาม key ตัวเลขเข้าไปแทน 

จึงได้ติดต่อไปที่ฝ่ายรายได้ หมายเลข โทร 023755323 ที่ปรากฏตามหนังสือดังกล่าว ก็ไม่มีผู้รับสาย จึงพยายามสืบค้นหมายเลขทาง internet และกดเข้าไป เพื่อแจ้งปัญหาดังกล่าว

เมื่อได้พูดคุยกับเจ้าพนักงาน ข้าพเจ้าพบว่า ฝ่ายรายได้ปฏิบัติงานขาดประสิทธิภาพ ก่อให้เกิดความผิดพลาดซ้ำซ้อน และข้ามปี โดยเฉพาะการตรวจสอบข้อมูลของผู้ถือกรรมสิทธิที่ดิน ที่จะส่งหนังสือเพื่อให้ไปชำระ เมื่อเกิดเหตุผิดพลาด หนังสือจึงมาถึงล่าช้าและผิดพลาดซ้ำซ้อนไปอีก เพราะไม่ได้แก้ไขในแบบฟอร์มการชำระของธนาคารกรุงไทยให้เป็นชื่อพรรณนภา ทำให้ทำการชำระไม่ได้ เพราะทางฝ่ายรายได้ไปยกเลิกแบบฟอร์มนี้ เหตุการณ์นี้เกิดตั้งแต่ปีที่แล้ว ก็ไม่แก้ไข 

นอกจากนี้การพูดคุยกับคุณธวัลรัตน์ และอีกท่านที่ไม่ได้แจ้งชื่อมานั้น กลับไม่แยแสและใส่ใจ ไม่รู้สึกผิด คุณรดาศา วงศ์มาศ ลงนามในหนังสือ โดยขาดการควบคุมดูแลให้ถูกต้อง และการโทรกลับมาของคุณ เปรมมิกา ไหมวัด หัวหน้าฝ่ายรายได้ ก็ไม่ตรวจสอบสาเหตุของปัญหาก่อนโทรมา ได้แต่บอกว่าล่าช้ามากดังกล่าวนี้เป็นเรื่องปกติ ตอนนี้คนเต็มหน้าเคาท์เตอร์ที่สำนักงานเขตบางกะปิ ซึ่งมันคนละเรื่องกัน เธอพูดแซง จนบอกเธอว่า เธอโทรมาด้วยวัตถุประสงค์อะไร และกำลังมาบอกอะไร พร้อมจะฟังปัญหาเรื่องราวหรือไม่ จากการสนทนา เธอเป็นหัวหน้าที่ตกอยู่ในหลุมพรางของความล้มเหลว ขาดสมรรถนะในการบริหาร ควบคุมดูแลกำกับงานให้มีประสิทธิภาพ การคิดเชิงระบบเพื่อแก้ไขปัญหา จึงจำเป็นต้องแจ้งผู้บริหารระดับสูงทราบ ให้แก้ไขปรับปรุง หรือช่วยเหลือเธอด่วน เพื่อให้ระบบการส่งหนังสือแจ้งให้ชำระภาษีดังกล่าว มีความถูกต้อง โดยเฉพาะ การปรากฏคำว่า "ขายเฉพาะส่วน" ใน file Excel ที่ทางกรมที่ดินส่งมา ควรตรวจสอบว่าใครคือผู้ถือกรรมสิทธิ์ที่ update ที่สุด มิใช่การเชื่อและรอให้ผู้รับหนังสือที่ทางฝ่ายรายได้ลงนามส่งไปหาผิด ๆ รอให้ติดต่อกลับแทน ดังคำที่เธออธิบายมาว่าต้องให้ผู้รับหรือประชาชนเป็นคนแจ้งว่าใครถือกรรมสิทธิ

ทำให้อดจะสงสัยไม่ได้เลยว่า เหตุใดสำนักงานเขตบางกะปิ จึงได้มีคนเยอะแยะ ณ วันนี้ วันที่ใกล้ครบกำหนดชำระ สำหรับตนเองนั้น จ่ายภาษีที่ดิน บางเลน จ.นครปฐม, ที่ดินที่อาคารชุด สุขุมวิท ซอย 1, และที่จ.เชียงใหม่ เสร็จเรียบร้อย ตั้งแต่ 2-3 เดือนที่แล้ว ไม่พบปัญหาความผิดพลาด หรือความล่าช้า

ขอให้ช่วยตรวจสอบเรื่อง "การละเลยต่อการปฏิบัติงานให้ถูกต้อง ปล่อยให้ความผิดพลาดเป็นเรื่องปกติที่ยอมรับได้ในองค์กร ขาดประสิทธิภาพในการทำงาน ก่อให้เกิดความสูญเสียทรัพยากรโดยใช่เหตุ" 

ขอให้ช่วยกำหนดบทลงโทษกับผู้เกี่ยวข้อง กับทั้ง ปรับทัศนคติ ปรับ mindset การบริการสาธารณะกับประชาชน และพัฒนา สร้างระบบให้ถูกต้อง มีประสิทธิภาพ ในปีถัด ๆ ไป และกับประชาชนคนอื่น ๆ ด้วย ทั้งนี้รัฐก็จะได้รายได้ครบส่วน ตามเป้า มิใช่เก็บภาษีได้ไม่ครบ ที่เกิดจากการส่งหนังสือไปผิดคนของเจ้าพนักงานเอง

ท้ายที่สุดนี้ เบอร์โทรศัพท์ที่ปรากฏในหนังสือ เพื่อให้ติดต่อกลับนั้น ขอให้เป็น"เบอร์ที่ใช้ได้จริง" เพราะเมื่อทักท้วงไป คุณธวัลรัตน์แจ้งว่า ก็ให้ติดต่อมาใหม่เบอร์ที่ตนเองกดเข้ามานี้ ซึ่งมีเบอร์ ต่อที่ต้องกดด้วย ซึ่งข้าพเจ้าไม่เข้าใจว่าทำไมไม่อยู่ในหนังสือแจ้งมาเลย
#1555 #bkkrongtook